**ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ**

**ΣΧΟΛΗ ΕΦΑΡΜΟΣΜΕΝΩΝ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΕΠΙΣΤΗΜΩΝ**

**ΤΜΗΜΑ ΑΓΡΟΤΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ**

**Αθήνα 20/12/2024**

**ΠΡΟΚΗΡΥΞΗ - ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Το Τμήμα Αγροτικής Οικονομίας και Ανάπτυξης (τΑΟΑ) του Γεωπονικού Πανεπιστημίου Αθηνών προτίθεται να καλύψει τις παρακάτω θέσεις Υποψηφίων Διδακτόρων χωρίς χρηματική αμοιβή, με άμεση έναρξη:

* Μία θέση (1) υποψηφίου διδάκτορα στο γνωστικό αντικείμενο «Χρήση Εικονικής ή/και Επαυξημένης Πραγματικότητας στην Αγροτική Εκπαίδευση» με επιβλέποντα καθηγητή τον κ. Σωτήριο Καρέτσο, Επικ. Καθηγητή (karetsos@aua.gr).
* Δύο (2) θέσεις υποψηφίων διδακτόρων στο γνωστικό αντικείμενο «Στρατηγική Επιχειρήσεων και Επιχειρηματικότητα στον Αγροδιατροφικό Τομέα», με επιβλέπουσα καθηγήτρια την κα Σοφία Αγγελίδου, Επικ. Καθηγήτρια (s.angelidou@aua.gr).
* Μία θέση (1) υποψήφιου διδάκτορα στο γνωστικό αντικείμενο «Τοπίο και Αγροδιατροφή» με επιβλέποντα καθηγητή τον κ. Ευάγγελο Παυλή, Επικ. Καθηγητή (epavlis@aua.gr).

Οι υποψήφιοι θα πρέπει να:

α) Είναι απόφοιτοι Οικονομικών, Θετικών Επιστημών ή συναφούς αντικειμένου πρώτου πτυχίου ή συναφούς Μεταπτυχιακού Διπλώματος Ειδίκευσης (ΜΔΕ) με το τΑΟΑ.

β) Διαθέτουν Δίπλωμα Μεταπτυχιακών Σπουδών Α.Ε.Ι. της ημεδαπής ή αναγνωρισμένου ως ομοταγούς Ιδρύματος της αλλοδαπής ή ενιαίο και αδιάσπαστο τίτλο σπουδών (integrated master) στα γνωστικά αντικείμενα έρευνας και διδασκαλίας του τΑΟΑ ή τα πλέον συγγενή με αυτά, που προάγουν την ακαδημαϊκή διεπιστημονική φυσιογνωμία του τΑΟΑ,

γ) Διαθέτουν βαθμό τουλάχιστον «λίαν καλώς» στο Δίπλωμα Μεταπτυχιακών Σπουδών.

δ) Διαθέτουν πιστοποίηση γνώσης της αγγλικής γλώσσας τουλάχιστον σε επίπεδο Lower.

Οι φάκελοι υποψηφιότητας θα ελεγχθούν από Επιτροπή Αξιολόγησης (ΕΑ) ανά γνωστικό αντικείμενο ως προς την πληρότητα των τυπικών προσόντων και οι υποψήφιοι θα κληθούν σε συνέντευξη. Η Συνέλευση του τΑΟΑ, μετά από εισήγηση της ΕΑ, θα αποφασίσει την αποδοχή των υποψηφιοτήτων μετά από συνεκτίμηση των εξής κυρίως κριτηρίων:

* Ακαδημαϊκή επίδοση.
* Αποδεδειγμένη καλή γνώση της Αγγλικής γλώσσας.
* Αποδεδειγμένη καλή γνώση Η/Υ.
* Εργασιακή εμπειρία ή/και συμμετοχή σε προγράμματα/μελέτες ή/και επιπλέον σπουδές (ή κατάρτιση) σε αντικείμενα συναφή με το αντικείμενο των υπό προκήρυξη θέσεων.
* Κάθε άλλο στοιχείο σχετικό με το γνωστικό αντικείμενο της θέσης.

Η πρόσκληση εκδήλωσης ενδιαφέροντος θα αναρτηθεί στον ιστότοπο του Γεωπονικού Πανεπιστημίου Αθηνών ([www.aua.gr](http://www.aua.gr)) και στις ανακοινώσεις του ιστοτόπου του τΑΟΑ.

Οι ενδιαφερόμενοι υποψήφιοι θα μπορούν να υποβάλλουν ηλεκτρονικά τις αιτήσεις τους και τα δικαιολογητικά τους, **από 23/12/2024 έως 31/01/2025** στη Γραμματεία του τΑΟΑ (saoa@aua.gr) (τηλ. 210 5294742). Οι υποψήφιοι θα πρέπει να υποβάλλουν ηλεκτρονική αίτηση, στην οποία να αναφέρονται μεταξύ άλλων: α) ο βαθμός πτυχίου/μεταπτυχιακού τίτλου σπουδών και ο τύπος των πτυχίων, β) τα αναγνωρισμένα διπλώματα γνώσης αγγλικής γλώσσας (π.χ. Κρατικό Πιστοποιητικό Γλωσσομάθειας, GCE, GCSE, Cambridge Proficiency, TOEFL), γ) η προτεινόμενη γλώσσα συγγραφής της διατριβής, δ) ο προτεινόμενος τίτλος (στην ελληνική ή αγγλική γλώσσα), και ε) ο προτεινόμενος επιβλέπων της Διδακτορικής Διατριβής.

**Οι αιτήσεις θα πρέπει να συνοδεύονται από τα ακόλουθα δικαιολογητικά:**

α) Σύντομο προσχέδιο διδακτορικής διατριβής έως δύο σελίδες (γραμμένο στην ελληνική ή αγγλική γλώσσα) σχετικό με το αντικείμενο της προκήρυξης.

β) Αναλυτικό βιογραφικό σημείωμα.

γ) Αντίγραφο πτυχίου ή διπλώματος Α.Ε.Ι. της ημεδαπής ή αναγνωρισμένου ως ισότιμου της αλλοδαπής και αναλυτική βαθμολογία σπουδών.

δ) Αντίγραφο διπλώματος μεταπτυχιακών σπουδών Α.Ε.Ι. της ημεδαπής ή αναγνωρισμένου ως ισότιμου της αλλοδαπής και αναλυτική βαθμολογία σπουδών,

ε) Πιστοποιητικό γνώσης της αγγλικής γλώσσας,

στ) Δύο (2) συστατικές επιστολές από μέλη Δ.Ε.Π. των Α.Ε.Ι. της χώρας ή καθηγητές της αλλοδαπής, σε φάκελο κλειστό από τον συστήνοντα ή με ηλεκτρονική αποστολή στο email της γραμματείας του τΑΟΑ,

ζ) Υπεύθυνη δήλωση, στην οποία ο υποψήφιος δηλώνει ότι δεν έχει γίνει δεκτός για εκπόνηση διδακτορικής διατριβής σε άλλο Α.Ε.Ι. στην Ελλάδα ή το εξωτερικό.

|  |
| --- |
| Ο Πρόεδρος |
| Χρήστος ΠαπαδάςΚαθηγητής Γ.Π.Α |